คุณค่ะ คือหนูท้องยุ8เดือน แต่มีอาการเจ็บลิ้นปี่ ร้าวไปถึงหลัง ทำยังไงให้หายค่ะ แล้วใช้ยาอะไรที่เหมาะกับคนท้อง
สวัสดีค่ะ อาการปวดท้องบริเวณลิ้นปี่ร้าวไปที่หลัง น่าจะเป็นอาการของโรคกระเพาะอาหารอักเสบหรือแผลในกระเพาะอาหาร ซึ่งจะรู้สึกปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย และอาจร้าวไปที่หลังได้ โดยจะปวดแบบจุกแน่น หรือแสบร้อน นอกจากนี้อาจมีอาการท้องอืด อาหารไม่ย่อยอิ่มเร็ว เรอบ่อย คลื่นไส้ อาเจียน เป็นต้นนอกจากนี้อาจมีกรดไหลย้อนร่วมด้วยได้ ซึ่งการตั้งครรภ์มักเป็นสาเหตุที่ทำให้เกิดได้โดยเฉพาะเมื่อท้องเริ่มโตมาก โดยจะมีอาการปวดแสบร้อนหรือจุกบริเวณลิ้นปี่และหน้าอก อาหารไม่ย่อย เรอบ่อย มีน้ำรสเปรี้ยวหรือขมในคอ หรือเจ็บคอ ระคายเคืองคอตลอดเวลาคลื่นไส้หลังรับประทานอาหาร เป็นต้นในเบื้องต้น แนะนำให้ทานอาหารอ่อนย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ควรแบ่งทานครั้งละพอประมาณ ไม่ควรทานจนอิ่มเกินไป และไม่ควรดื่มน้ำตามทันทีหลังทานอาหาร เคี้ยวอาหารให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารก่อนนอนภายใน 2 ชั่วโมง ห้ามเครื่องดื่มที่มีคาเฟอีนทุกชนิด และน้ำอัดลมอัดแก๊สต่างๆอาหารที่จะช่วยบรรเทาอาการจากกระเพาะอาหารอักเสบ เช่น กล้วย โดยเฉพาะกล้วยน้ำว้า แนะนำให้ทานในขณะท้องว่างเมื่อตื่นเช้ามา นอกจากนี้ เช่น น้ำว่านหางจระเข้ ขมิ้นชัน (ควรทานในปริมาณที่ไม่มากเกินไป) เป็นต้นสำหรับยาที่สามารถทานได้ในขณะตั้งครรภ์ เช่นแรนิทิดีน(raniditine)ไซเมทิดีน (cimetidine) เป็นต้นหากอาการปวดท้องเป็นมากขึ้นเรื่อยๆ ปวดท้องเป็นบริเวณกว้างขึ้น หรือมีอาการอื่นๆ นอกเหนือจากโรคกระเพาะอาหารอักเสบและกรดไหลย้อนที่กล่าวไป เช่น มีไข้ ตัวเหลือง ตาเหลือง ถ่ายอุจจาระเหลว อาจเกิดจากสาเหตุอื่นๆ ได้อีก เช่น ลำไส้อักเสบ ถุงน้ำดีอักเสบ ตับอักเสบ ตับอ่อนอักเสบ เป็นต้น ซึ่งควรรีบไปพบแพทย์โดยเร็วค่ะ